Okresná prokuratúra Ružomberok 
Dončova 8, 034 53 Ružomberok 1 	

Sp. zn. : 2 Pv 231/11/5508	Ružomberok, 1.3.2012
EEČ : 2-42-15-2012

U Z N E S E N I E

Trestná vec:	obvinený XXXXX  
Prečin:	poškodzovanie a ohrozovanie prevádzky všeobecne prospešného zariadenia podľa § 288 Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátor Okresnej prokuratúry Ružomberok
Rozhodnutie:
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	trvalé bydlisko: XXXXX
a
poškodenými:
1.	XXXXX 
	sídlo organizácie: XXXXX, 
2.	XXXXX
	dátum narodenia: XXXXX
Obsahom zmieru je:
obv. XXXXX vyhlásil, že spáchal skutok pre ktorý je stíhaný, poškodená XXXXX nepožadovala náhradu škody, poškodeným Železniciam SR obvinený uhradil platobným príkazom na ich účet 13.01.2012 sumu 1361,87 Eur, pričom zo zákonnej poistky obvineného uhradila poisťovňa Kooperatíva zvyšnú časť škody vo výške 1475,28 Eur.  Obv. XXXXX zložil na účet Okresnej prokuratúry v Ružomberku peňažnú sumu na všeobecne prospešné účely vo výške 50,- Eur, pričom adresátom tejto sumy je Domov sociálnych služieb a zariadenie pre seniorov so sídlom v Likavke č. 9, okres XXXXX, IČO 00647781, číslo účtu 8339640150/5600, vedený v Dexia banka, pobočka XXXXX, kde z uvedenej sumy patrí štátu na peňažnú pomoc obetiam trestnej činnosti 50% podľa osobitného zákona.
a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	trvalé bydlisko: XXXXX
realizované policajtom Okresný dopravný inšpektorát v Ružomberk pod spisovou značkou ORP-22/DI-RK-2011.

Skutková veta: 
dňa 12.06.2011 o 04.10 h na štátnej ceste č. III/018098, pri jazde na osobnom motorovom vozidle zn. Seat Cordoba, ev. č. RK-328AI, v smere od Švošova na Ľubochňu, okres XXXXX, ako vodič s vozidlom narazil do železničného výstražníka chráneného železničného priecestia, ktorý nárazom poškodil a znefunkčnil, čím spôsobil Železniciam SR škodu vo výške 2837,15 Eur a spoločnosti NECHAJ stavebné stolárstvo Hubová škodu vo výške 2000,- Eur, pričom prístrojom ASIVCM:058949 bola zistená u obvineného prítomnosť alkoholu v dychu s hodnotou 0,74 mg/l, čím porušil ustanovenia § 3 ods. 2, písm. a), § 4 ods. 1, písm. c), § 4 ods. 2, písm. b) zákona č. 8/2009 Z. z. o cestnej premávke. 
Odôvodnenie: 
           Uznesením povereného príslušníka, OR PZ ODI v Ružomberku sp. zn. ORP-22/DI-RK-2011 z 27.06.2011 bolo podľa § 206 ods. 1 Trestného poriadku vznesené obvinenie XXXXX pre prečin poškodzovanie a ohrozovanie prevádzky všeobecne prospešného zariadenia podľa § 288 Trestného zákona, na tom skutkovom základe tak, ako je to uvedené vo výrokovej časti tohto uznesenia.
     	
           Preskúmaním príslušného spisového materiálu som zistil, že v predmetnej veci  sa  koná  o prečine, na  ktorý zákon ustanovuje trest odňatia slobody,  ktorého horná hranica neprevyšuje hranicu stanovenú v ustanovení § 220 ods. 1 Trestného poriadku.
          
           XXXXX a poškodení uzavreli dňa 16.01.2012 pred probačným a mediačným úradníkom na Okresnom súde v Ružomberku dohodu o zmieri, v rámci ktorej poškodená XXXXX nepožadovala náhradu škody, poškodeným Železniciam SR obvinený uhradil platobným príkazom na ich účet 13.01.2012 sumu 1361,87 Eur, pričom zo zákonnej poistky obvineného uhradila poisťovňa Kooperatíva zvyšnú časť škody vo výške 1475,28 Eur. 
    	 
           XXXXX slobodne, vážne, zrozumiteľne a určito vyhlásil, že spáchal skutok, za ktorý je stíhaný.
	
           XXXXX zložil na účet Okresnej prokuratúry v Ružomberku peňažnú sumu vo výške 50,- Eur, pričom adresátom tejto sumy je Domov sociálnych služieb a zariadenie pre seniorov so sídlom v Likavke č. 9, okres XXXXX, IČO 00647781, číslo účtu 8339640150/5600, vedený v Dexia banka, pobočka XXXXX, kde z uvedenej sumy patrí štátu na peňažnú pomoc obetiam trestnej činnosti 50% podľa osobitného zákona.

Poškodení spolu s obvineným pri uzatváraní zmieru uviedli, že súhlasia s výškou sumy určenej na všeobecne prospešné účely, ktorú obvinený zložil na účet Okresnej prokuratúry XXXXX. 

Táto suma je primeraná závažnosti spáchaného trestného činu.

 Obv. XXXXX a poškodení s týmto spôsobom vybavenia veci v prípravnom konaní vyslovili súhlas. 
    	
Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery som dospel k záveru, že takýto spôsob rozhodnutia je dostačujúci. 
	 
  Preto som rozhodol tak, ako je uvedené vo výrokovej časti tohto uznesenia.
Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Juraj Stankoviansky
prokurátor